laion/Wikipedia-Exotic huggingface dataset:
אילן גדל בברוקלין (סרט)

אילן גדל בברוקלין (באנגלית: A Tree Grows in Brooklyn) הוא סרט קולנוע אמריקאי משנת 1945 בבימויו של איליה קאזאן. זה היה הסרט הראשון באורך מלא אותו ביים. התסריט מבוסס על חלק מהרומן "אילן גדל בברוקלין" של בטי סמית שפורסם ב-1943, והיה מבוסס על חוויות ילדותה ונעוריה בשכונת ויליאמסבורג בברוקלין. הרומן הוא דרמה תקופתית המתארת משפחת מהגרים מאירלנד בשכונת העוני ויליאמסבורג בברוקלין, ניו יורק בתחילת המאה ה-20. הסרט קצר מהספר ומתאר תקופה של מספר חודשים בחיי משפחת נולן. הספר מכסה את השנים 1900–1917 בחיי המשפחה, ובעיקר בחיי הבת פראנסי, בעוד שהסרט מתאר אותה בשנת 1912 כשהייתה נערה כבת 13. הספר עובד למחזמר שהועלה 250 פעם בברודוויי ב-1951, וכן עובד לסרט טלוויזיה בשנת 1974. ג'יימס דאן זכה בפרס אוסקר לשחקן המשנה הטוב ביותר עבור תפקידו בסרט. הסרט היה מועמד לפרס אוסקר לתסריט המעובד הטוב ביותר. פגי אן גארנר זכתה עבור הופעתה בסרט ב"פרס האקדמיה לשחקנים צעירים" (פרס שחולק בשנים 1935–1960 לשחקנים שגילם פחות מ-18). ב-2010 נבחר הסרט לשימור בארכיון הסרטים הלאומי של ארצות הברית של ספריית הקונגרס על "היותו בעל ערך תרבותי, היסטורי או אסתטי". קייטי נולן (דורותי מקגוויר) היא אישה קשת יום ומרת נפש המפרנסת בקושי את משפחתה. הם גרים בדירה שכורה ברובע ויליאמסבורג והיא מתפרנסת מניקוי חדר המדרגות בבנין בו הם גרים וממכירת גרוטאות תמורת פרוטות. ג'ון נולן (ג'יימס דאן) הוא אבי המשפחה, מתפרנס בקושי מהיותו מלצר מזמר ואת רוב הכסף שהוא מרוויח הוא מוציא על שתיית אלכוהול. כשהוא מגיע הביתה הוא נחמד אליהם והם אוהבים אותו יותר מאימם המומרמרת והקפדנית. פראנסי נולן (פגי אן גארנר) בת 13 היא הבת הבכורה. אוהבת לקרא ולחבר סיפורים פרי דמיונה הפורה. אביה מעריץ אותה וקורא לה "פרימדונה". כאשר היא רוצה לעבור לבית ספר טוב יותר שלא באזור מגוריה הוא מזייף למענה את כתובת מגוריה בבקשת הקבלה. קורנליוס "נילי" נולן (טד דונלדסון) בן 12, אחיה של פראנסי דודה סיסי (ג'ואן בלונדל) אחותה המבוגרת של קייטי. הייתה נשואה 3 פעמים לגברים בשם ביל ועתה מאוהבת בגבר בשם סטיב. היא מתחברת לילדים למורת רוחה של קייטי שרוצה להרחיק את ההשפעות הרעות שלה מהם. לבסוף היא מתחתנת עם סטיב ויולדת בן. הקצין מקשיין (לויד נולן), שוטר המקוף באזור, מכיר את המשפחה ופעם אחת מחזיר את ג'ון נולן השיכור לדירה, הוא מחבב את המשפחה ובעיקר את קייטי. המצב הכלכלי של המשפחה מידרדר והם נאלצים לעבור לדירה קטנה יותר באותו הבית. הם חוגגים בדירה חג מולד וקייטי מגלה לג'ון שהיא בהריון, ופראנסי תצטרף כנראה לעזוב את הלימודים כדי לעזור לכלכלת המשפחה. כששומע זאת ג'ון הוא יוצא החוצה בליל שלג למצוא עבודה ולא חוזר. כעבור שבוע מביא השוטר מקשיין את הבשורה הרעה שהוא מת לאחר שנפל ברחוב משתיית אלכוהול ולקה בדלקת ריאות. קייטי נאלצת ללדת בבית כי אין באפשרותה לממן אשפוז בבית חולים ויולדת תינוקת בשם לורי. פראנסי מסיימת את בית הספר והשוטר מקשיין מבקש את ידה של קייטי, מבטיח לילדים כי יהיה אבא טוב ויאמץ את לורי. הילדים מתבוננים בעץ האילנתה הבלוטית שצומח מול חלונם וממשיך לגדול לאחר שעבר גיזום רחב של ענפיו כמו שאביהם הבטיח להם. מדיה וקבצים בנושא אילן גדל בברוקלין בוויקישיתוף "אילן גדל בברוקלין", במסד הנתונים הקולנועיים IMDb (באנגלית) "אילן גדל בברוקלין", באתר נטפליקס "אילן גדל בברוקלין", באתר AllMovie (באנגלית) "אילן גדל בברוקלין", באתר Rotten Tomatoes (באנגלית) "אילן גדל בברוקלין", באתר אידיבי "אילן גדל בברוקלין", תסריט הסרט באתר Scripts.com (באנגלית) "אילן גדל בברוקלין", במסד הנתונים הקולנועיים KinoPoisk (ברוסית)
עונת 1927/1928 בפוטבול ליג

עונת 1927/1928 הייתה העונה ה-36 של הפוטבול ליג שהיא הייתה הליגה האנגלית הבכירה בכדורגל. העונה החלה ב-27 באוגוסט 1927 והסתיימה ב-5 במאי 1928. בעונה זו התחרויות התקיימו בליגה הבכירה, בליגת משנה ובדיוויזיון השלישי שחולק ל-2 מחלקות. הליגה הבכירה כללה 22 קבוצות. מידלסברו ופורטסמות' (בפעם הראשונה בתולדות המועדון) היו הקבוצות שעלו מליגת משנה. עבור הניצחון הוענקו שתי נקודות ונקודה עבור תוצאת תיקו. במידה וכמה קבוצות זכו באותו מספר נקודות, הקבוצה עם יתרון ביחס שערים דורגה במקום גבוה יותר. שיטה זו הייתה בתוקף עד לעונת 1976/1977. אברטון זכתה באליפות בפעם השלישית בתולדות המועדון. בסוף העונה לליגת משנה ירדו טוטנהאם הוטספר ומידלסברו. במקומן לליגה הבכירה עלו מנצ'סטר סיטי ולידס יונייטד. דיקסי דין מאברטון כבש 60 שערים וזכה בתואר מלך השערים. שיא כיבושים זה לא נשבר עד היום. נתונים מפורטים מאתר rsssf
עונת 1928/1929 בפוטבול ליג

עונת 1928/1929 הייתה העונה ה-37 של הפוטבול ליג שהיא הייתה הליגה האנגלית הבכירה בכדורגל. העונה החלה ב-25 באוגוסט 1928 והסתיימה ב-4 במאי 1929. בעונה זו התחרויות התקיימו בליגה הבכירה, בליגת משנה ובדיוויזיון השלישי שחולק ל-2 מחלקות. הליגה הבכירה כללה 22 קבוצות. מנצ'סטר סיטי ולידס יונייטד היו הקבוצות שעלו מליגת משנה. עבור הניצחון הוענקו שתי נקודות ונקודה עבור תוצאת תיקו. במידה וכמה קבוצות זכו באותו מספר נקודות, הקבוצה עם יתרון ביחס שערים דורגה במקום גבוה יותר. שיטה זו הייתה בתוקף עד לעונת 1976/1977. ונסדיי זכתה באליפות בפעם השלישית בתולדות המועדון. בסוף העונה לליגת משנה ירדו ברי וקארדיף סיטי. במקומן לליגה הבכירה עלו מידלסבורו וגרימסבי טאון. דייב הלידיי מסנדרלנד כבש 43 שערים וזכה בתואר מלך השערים. שיא כיבושים זה לא נשבר עד היום. נתונים מפורטים מאתר rsssf
רנו 10

רנו 10 היא מכונית משפחתית קטנה, בעלת 4 דלתות, מתוצרת יצרנית הרכב הצרפתית רנו אשר יוצרה בין השנים 1965–1971. דגם "רנו 10" התבסס על דגם רנו R8, והחליף את דגם הדופין. במהלך שנות הייצור, יוצרו כ-690,000 יחידות. מנועי דגם ה"רנו 10" הורכבו ברישיון בדגמי דאף 66 ההולנדית (מנועי 1,289 סמ"ק). רנו 10, שנת 1969 רנו 10, שנת 1969 רנו 10, מנוע 1,100 רנו 10 דגם Major מדיה וקבצים בנושא רנו 10 בוויקישיתוף רנו 10 מייג'ור (4:44 דקות) יו-טיוב
ראובן וירובניק

ראובן וירובניק (12 בינואר 1949 - 15 באפריל 2017) היה שופט כדורסל (אנ') ישראלי, ששפט גם במשחקי כדורסל באירופה. כיהן כיו"ר איגוד השופטים ויו"ר הוועדה המקצועית של איגוד השופטים. במהלך קריירת השיפוט שפט במספר משחקי כדורסל בעלי חשיבות רבה, בהם: ב-16 באפריל 1992 שפט בגמר גביע אירופה לאלופות בכדורסל, בין פרטיזן בלגרד לחובנטוד בדלונה באבדי איפקצ'י ארנה באיסטנבול לעיני 9,500 צופים. שפט במשחק הגמר של הפיינל פור בפריז ב-1996, בין פנאתינייקוס לברצלונה. שפט בגמר אליפות העולם ב-1998 בין רוסיה ליוגוסלביה. במקביל לקריית השיפוט עבד בחברת אל על במשך 44 שנים. בשנת 1999 מונה לסמנכ"ל משאבי אנוש, תפקיד ממנו פרש בפברואר 2014. נפטר ב-15 באפריל 2017 בגיל 68 לאחר מאבק במחלה קשה. הובא למנוחות בבית העלמין סגולה שבפתח תקווה. בהלווייתו השתתפו חברת הכנסת איילת נחמיאס-ורבין, שעבדה עמו באל על, פיני גרשון, אריק שיבק, ארז אדלשטיין ועמיתים נוספים מעולם הכדורסל. "יורוליג 2010/11". Asoccer.co.il - לאנשים שאוהבים כדורגל. נבדק ב-2017-04-17. nrg ספורט, אבל בכדורסל: שופט העבר ראובן וירובניק הלך לעולמו, באתר nrg הודעת פרישתו מאל על ראובן וירובניק ז"ל הובא למנוחת עולמים, באתר ONE ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
רנו 3

רנו 3 (בצרפתית: Renault 3) היא מכונית סופר מיני, 5 דלתות, האצ'בק, מתוצרת יצרנית הרכב ההצרפתית רנו אשר יוצרה בין השנים 1961-1962. רנו 3 היא למעשה גרסה זולה של דגם רנו 4. סך הכול יוצרו 2,526 יחידות רנו 3. רנו 3 רנו 3 מדיה וקבצים בנושא רנו 3 בוויקישיתוף דגם "רנו 3" renault3.jimdo.com/histoire-de-la-renault-3
לורנס ניקולסון

לורנס "לארי" ד. ניקולסון (באנגלית: Lawrence "Larry" D. Nicholson; נולד ב-29 ביוני 1956) הוא קצין בדימוס בדרגת לוטננט גנרל בחיל הנחתים של ארצות הברית. ניקולסון נולד בטורונטו שבקנדה. ב-1979 סיים לימודיו במכללה הצבאית של קרוליינה הדרומית ("סיטאדל"). את הלימודים עשה במסגרת תוכנית הכשרת קציני המילואים של חיל הנחתים. שירת כמפקד מחלקה בגדוד השלישי של דיוויזיית הנחתים הראשונה, כקצין גיוס של חיל הנחתים ומפקד מחלקה בבית הספר לקצינים של המארינס. פיקד על פלוגה רובאית בגדוד השלישי של רגימנט הנחתים השביעי ועל פלוגה בגדוד הראשון של רגימנט הנחתים התשיעי. בשנים 1990–1993 הדריך באקדמיה הימית של ארצות הברית ולאחר מכן יצא ללימודים במכללה לפיקוד ומטה של צבא ארצות הברית והשלים תואר שני. ב-1994 הוצב בירושלים כחלק מכוח המשקיפים של UNTSO. בשנים 1995–1997 שירת כסגן מפקד גדוד הסיור הממוכן השני של דיוויזיית הנחתים השנייה ובשנים 1997–1999 שימש קצין אג"ם של הדיוויזיה. ב-1999 מונה למפקד הגדוד השני ברגימנט הנחתים השני. התקופת פיקודו נשלח הגדוד לאזור קוסובו כחלק מיחידת המשלוח ה-26 של הנחתים. ב-2001 מונה לסגן מפקד רגימנט הנחתים השני. למד במכללת ההגנה של נאט"ו ברומא ושירת כקצין תכנון במטה נאט"ו בבריסל. ביולי 2004 מונה לקצין אג"ם של דיוויזיית הנחתים הראשונה שהוצבה ברמאדי שבעיראק. ב-14 בספטמבר 2004 מונה למפקד רגימנט הנחתים הראשון שהוצב בפלוג'ה, באותו היום נפגע מפצצת מרגמה שהרגה את קצין הקשר שלו. ניקולסון נפצע באורח קשה ופונה לגרמניה ולאחר מכן למרכז הרפואי הלאומי של הצי במרילנד. לאחר מספר ניתוחים ותקופת שיקום חזר בסוף השנה לשירות בעיראק. ביולי 2005 מונה למפקד רגימנט הנחתים החמישי שהוצב בפלוג'ה בשנים 2006–2007. במהלך הלחימה בעיראק נהרגו 221 מחיילי הרגימנט ונספחיו. על פועלו עוטר ניקולסון באות לגיון ההצטיינות עם סימון V לאומץ לב. לאחר שהועלה לדרגת בריגדיר גנרל מונה לסגן מפקד פיקוד פיתוח הלוחמה של הנחתים בבסיס קוונטיקו. פיקד על חטיבת המשלוח השנייה של הנחתים שהוצבה במחוז הלמנד באפגניסטן. שימש עוזרו הצבאי הבכיר של סגן מזכיר ההגנה של ארצות הברית וקצין אג"ם של כוח הסיוע הביטחוני הבינלאומי באפגניסטן. ביוני 2013 מונה למפקד דיוויזיית הנחתים הראשונה, וב-11 בספטמבר 2015 הועלה לדרגת לוטננט גנרל ומונה למפקד כוח המשלוח השלישי של חיל הנחתים שמפקדתו באוקינאווה שביפן. הוא שירת בתפקיד עד אוגוסט 2018. לורנס נשוי לדבי. שניים מבניו שירתו בחיל הנחתים, ואף היו תחת פיקודו בעיראק ובאפגניסטן. מדיה וקבצים בנושא לורנס ניקולסון בוויקישיתוף ביוגרפיה באתר חיל הנחתים Home on the Fourth of July: Two Marines, Two Purple Hearts, דיילי ביסט, 4 ביולי 2013 RCT-5 remembers fallen, אתר חיל הנחתים, 11 בדצמבר 2007 על עיטוריו באתר valor.militarytimes.com טבלת מקבלי עיטורים, באתר עמותת חיל הנחתים 1st Marine Division welcomes new commanding general, אתר חיל הנחתים, 11 ביוני 2013
ילדי בית העץ (מיזם מוזיקלי)

ילדי בית העץ הוא מיזם מוזיקלי לילדים, במסגרתו מבצעים אמנים ישראלים רבים שירים שנכתבו על ידי סופר הילדים ואיש החינוך רן כהן אהרונוב, כאשר על הלחנים והעיבוד המוזיקלי מופקד אחיו יאיא כהן אהרונוב. הדיסק הראשון במיזם יצא בשנת 2015, ביחד עם איילה אינגדשט, גלעד בן ליש, ניר מנצור, אלון רדעי ויקיר ששון, שמהווים את להקת הבסיס, זאת שגם מופיעה בהופעות המיזם. בשירה באלבום השתתפו: אברהם טל, איילה אינגדשט, הדג נחש (אשר גם מנגנים בשירים), מוקי, קרולינה ורעות יהודאי. האלבום זכה במעמד "אלבום זהב". מילות השירים נכתבו על ידי רן כהן אהרונוב, המוזיקה לשירים הולחנה על ידי יאיא כהן אהרונוב. "ילדי בית העץ 2" יצא ב-2016 וכולל 19 שירים בדיסק כפול. באלבום השתתפו: שלומי שבן, קפה שחור חזק, איילה אינגדשט, גלעד בן ליש, חנן בן ארי, יאיא, התקווה 6, מוש בן ארי, מארינה מקסימיליאן, סיון טלמור, הדג נחש, גיא מזיג, נצ'י נצ', אניה בוקשטיין, נגה ארז, אקו ורעות יהודאי. באלבום הופיעו השירים: "יומולדת", "צרות של עשירים", "אבא בלאגן", "חצי אחותי", "מלך הכיתה", "רוצה להיות ראש הממשלה" ועוד. ב-12 בדצמבר 2017 יצא האלבום השלישי בשם "ילדי בית העץ 3", האלבום מכיל 18 שירים וגם הוא בדיסק כפול. באלבום השתתפו האומנים האורחים הבאים: הדג נחש, קרולינה, גיא מזיג, אלון עדר, גיא ויהל, עידן עמדי, מירי מסיקה ויעל דקלבאום. ב-15 בדצמבר 2019 יצא האלבום הרביעי בשם "ילדי בית העץ 4", האלבום מכיל 18 שירים וגם הוא בדיסק כפול. באלבום השתתפו האומנים האורחים הבאים: איילה אינגדשט, אלון רדעי, גלעד בן ליש, דנה ברגר, הראל סקעת, יאיא כהן אהרונוב, נסרין קדרי, עלמה זהר, פלד ועידן רייכל. לאחר צאת האלבום השני יצאה למיזם סדרה בטלוויזיה החינוכית הישראלית בת 30 פרקים (כל השירים משני האלבומים) ושמה כשם המיזם: "ילדי בית העץ". בסוף שנת 2017, יצאה בחינוכית עונה שנייה לתוכנית שגם בה 30 פרקים, והעונה השלישית שודרה בכאן חינוכית, וגם היא 30 פרקים. העונות 4–5 היו 20 פרקים, עונה שישית הייתה 15 פרקים ופרק ספיישל, והעונה השביעית 16 פרקים ופרק ספיישל. בנוסף המיזם עובד להצגה בתיאטרון המדיטק. ההרכב של "ילדי בית העץ" מופיע במופע מוזיקלי בבמות רבות ברחבי הארץ. יעקב בר-און, ‏"ילדי בית העץ": "דרך השירים יכולנו להתעסק בנושאים כמו השואה", באתר מעריב אונליין, 29 בינואר 2018 ילדי בית העץ, כל הפרקים של עונות 1 ו-2, כאן חינוכית באתר כאן תאגיד השידור הישראלי משה גלנץ, "מרגישים שיש לנו זכות גדולה להשפיע", באתר ynet, 12 בספטמבר 2017
מודול יוצר

באלגברה, מודול יוצר (generator module) הוא מודול בו סכומי פונקציונלים מהמרחב הדואלי יוצרים את כל חוג הבסיס. מודול פרו-יוצר (progenerator module) הוא מודל יוצר, פרויקטיבי ונוצר סופית. למודולים המקיימים תכונות אלו תפקיד מבני בתורת המודולים, והם מהווים עזר באפיון מושגים שונים באלגברה: בעזרתם ניתן לאפיין באופן מבני את שקילות מוריטה; הם מהווים חלק מהגדרת איברים טריוויאליים בחבורת בראואר של חוגים. יהי R {\displaystyle R} חוג, ויהי P {\displaystyle P} מודול מעל החוג. נסמן ב- P ∗ {\displaystyle P^{*}} את ההמרחב הדואלי של P {\displaystyle P} , כלומר אוסף ההומומורפיזם מהמודול אל חוג הבסיס. אידיאל העקבה (trace ideal) של P {\displaystyle P} מוגדר כך: tr ⁡ ( P ) = ∑ f ∈ P ∗ f ( P ) = { ∑ f i ( p i ) : f i ∈ P ∗ , p i ∈ P } {\displaystyle \operatorname {tr} (P)=\sum _{f\in P^{*}}{f(P)}=\left\{\sum {f_{i}(p_{i}):f_{i}\in P^{*},p_{i}\in P}\right\}} כלומר, הוא מכיל סכומי פעולות של פונקציונלים על החוג. בדיקה ישירה מראה שזהו אכן אידיאל דו צדדי של R {\displaystyle R} (נובע בין השאר מכך ש- P ∗ {\displaystyle P^{*}} מודול ימני מעל R {\displaystyle R} ). המודול P {\displaystyle P} נקרא יוצר יוצר אם אידיאל זה שווה לכל החוג: tr ⁡ ( P ) = R {\displaystyle \operatorname {tr} (P)=R} (או בשקילות, 1 ∈ tr ⁡ ( P ) {\displaystyle 1\in \operatorname {tr} (P)} ). המודול נקרא פרו-יוצר אם הוא בנוסף פרויקטיבי ונוצר סופית מעל R {\displaystyle R} . להלן מספר תכונות שקולות להיותו של מודול יוצר: הפונקטור P ↦ Hom R ⁡ ( P , − ) {\displaystyle P\mapsto \operatorname {Hom} _{R}(P,-)} הוא נאמן. בפרט, נובע שהתכונה ניתנת לאפיון באופן קטגורי, ולכן נשמרת בין אובייקטים שקולים קטגורית. R {\displaystyle R} הוא מחובר ישר ב- P n {\displaystyle P^{n}} . R {\displaystyle R} הוא מחובר ישר ב- ⊕ P {\displaystyle \oplus P} . כל R {\displaystyle R} -מודול הוא תמונה של ב- ⊕ P {\displaystyle \oplus P} . אזומיה הוכיח כי מודול מעל חוג קומוטטיבי שהוא פרויקטיבי ונוצר סופית הוא יוצר (ולכן פרו-יוצר) אם ורק אם הוא נאמן. בפרט, נובע כי כאשר חוג הבסיס קומוטטיבי ואין לא אידמפוטנטים פרט ל-0 ו-1, כל מודול פרויקטיבי ונוצר סופית הוא פרו-יוצר. בנוסף, עבור מודול פרויקטיבי ונוצר סופית מתקיים tr ⁡ ( P ) ⊕ Ann ⁡ ( P ) = R {\displaystyle \operatorname {tr} (P)\oplus \operatorname {Ann} (P)=R} , כאשר Ann {\displaystyle \operatorname {Ann} } הוא המאפס של המודול. ערך מורחב – שקילות מוריטה למודולים יוצרים ישנו קשר חשוב לשקילות מוריטה של חוגים - שני חוגים הם שקולים מוריטה אם ורק אם יש שקילות קטגורית בין המודולים הימניים שלהם. מסתבר שתנאי זה שקול לתנאי מבני על החוגים - משפטי מוריטה קובעים כי חוגים הם שקולים מוריטה אם ורק אם אחד מהם הוא חוג אנדומורפיזמים מעל מודול פרו-יוצר של השני. שקילות זו מוכחת על ידי בניית Morita context לכל מודול פרו-יוצר. שקילות מוריטה T. Lam, Lectures on Modules and Rings, 1998 Demeyer and Ingraham, Separable Algebras over Commutative Rings, 1970.
ג'וזף אוסטרמן

ג'וזף ל. אוסטרמן (באנגלית: Joseph L. Osterman) הוא קצין בדימוס בדרגת לוטננט גנרל בחיל הנחתים של ארצות הברית. פיקד על כוח המשלוח הראשון של חיל הנחתים. אוסטרמן נולד באדג'ווטר שבמרילנד, בן לאב ששירת כקצין בחיל הנחתים. ב-1982 סיים תואר ראשון בביולוגיה באוניברסיטת קולורדו אותו עשה במסגרת תוכנית הכשרת קציני המילואים של חיל הנחתים וצי ארצות הברית. שירת כמפקד מחלקה רובאית ומפקד מחלקת מרגמות בגדוד הראשון של רגימנט הנחתים השביעי. שירת כסגן מפקד יחידת הנחתים על נושאת המטוסים "ג'ון פ. קנדי" ומפקד יחידת הנחתים על נושאת המטוסים "פורסטל". לאחר המשימות בים שימש מדריך בבית הספר לקצינים בבסיס קוונטיקו של הנחתים וכמדריך בקורס קציני חי"ר. פיקד על פלוגה בגדוד הראשון של רגימנט הנחתים השני ושימש קצין מבצעים של הגדוד. בתקופה זו השתתף בכוח ההתערבות של ארצות הברית והאו"ם בעקבות מלחמת האזרחים בסומליה ובכוח המשימה לסיוע הומניטרי לפליטים מקובה והאיטי. (אנ') בתום לימודים במכללת המלחמה של הצי שימש בשנים 1996–1999 כמפקד לשכת הגיוס של חיל הנחתים באולבני. לאחר מכן למד במכללת המלחמה של צבא ארצות הברית. ביוני 2000 מונה למפקד הגדוד הראשון ברגימנט הנחתים השלישי שהוצב באוקינאווה והשתתף עמו ב"מבצע חירות מתמשכת". ב-2002 מונה למדריך וראש מטה בית הספר של נאט"ו באובראמרגאו שבגרמניה. ב-2004 מונה למפקד רגימנט הנחתים ה-25 והוצב עמו בעיראק מאפריל 2005 עד מרץ 2006. ביוני 2006 מונה למפקד בית הספר ללוחמה באוניברסיטת חיל הנחתים בקוונטיקו. בתפקידו הבאים שימש עוזר למפקד דיוויזיית הנחתים השנייה ועוזר למפקד דיוויזיית הנחתים הראשונה. ממרץ 2010 עד מרץ 2011 פיקד על דיוויזיית הנחתים הראשונה בלחימתה באפגניסטן. ביוני 2011 מונה למפקד פיקוד הגיוס של חיל הנחתים. בדצמבר 2012 מונה לסגן ראש מטה כוח הסיוע הביטחוני הבינלאומי באפגניסטן. במרץ 2014 מונה לסגן מפקד פיקוד הפיתוח של חיל הנחתים בקוונטיקו. באוגוסט 2014 מונה למפקד פיקוד המבצעים המיוחדים של חיל הנחתים. באוגוסט 2016 קודם לדרגת לוטננט גנרל ומונה למשנה למפקד פיקוד המבצעים המיוחדים. באוגוסט 2018 מונה למפקד כוח המשלוח הראשון של הנחתים. מדיה וקבצים בנושא ג'וזף אוסטרמן בוויקישיתוף ביוגרפיה באתר חיל הנחתים Interview With Maj. Gen. Joseph L. Osterman, ‏defensemedianetwork.com, ‏13 ביוני 2016 Mundy takes over as commander of Marine Raiders, Osterman heads to SOCOM, ‏marinecorpstimes.com, ‏27 ביולי 2016
יסכה

יִסְכָּה, היא דמות מקראית, בתו של הרן, ואחותם של מילכה (אשת נחור) ולוט. יסכה נזכרת בכל התנ"ך אך פעם אחת, ושמה הוא יחידאי במקרא. וַיִּקַּח אַבְרָם וְנָחוֹר לָהֶם נָשִׁים שֵׁם אֵשֶׁת אַבְרָם שָׂרָי וְשֵׁם אֵשֶׁת נָחוֹר מִלְכָּה בַּת הָרָן אֲבִי מִלְכָּה וַאֲבִי יִסְכָּה. — ספר בראשית, פרק י"א, פסוק כ"ט בגמרא מובאים שני הסברים לשם "יסכה" המפרשים את השם כשורש ס-כ-ה (שמשמעו התבוננות) "יסכה... שסוכה ברוח הקודש ושהכל סוכין ביופיה. רש"י מביא פירוש נוסף "יסכה לשון נסיכות". יש חוקרים מאוחרים המשערים כי שמה הוא מהשורש נ-ס-כ, שפירושו הריח אשר נודף מהשמן. יסכה נזכרת פעם אחת במקרא, והכתוב אינו שב ומזכיר את שמה. בתלמוד הבבלי וכן בתרגום יונתן בן עוזיאל מזהים את יסכה עם שרה. גם יוסף בן מתתיהו בספרו קדמוניות היהודים מזהה את יסכה עם שרה. חוקר המקרא יונתן גרוסמן מציין כי הכתוב אינו מציין קשר משפחתי בין שרה ליסכה, ולכן הוא משער שיסכה נישאה לאיש אשר אינו ממשפחת נחור וסיפור זה אינו מוזכר במקרא. ייתכן כי מטרת אזכור יסכה היא ליצור תבנית משפחתית למילכה אחותה, ותוך כדי כך המחבר המקראי יוצר השוואה בין שרה למילכה. למילכה משפחה מרובת נפשות ואין אזכור להורי שרה ולמשפחתה. השם "ג'סיקה", שהעניק ויליאם שייקספיר לדמות בתו של היהודי שיילוק במחזה "הסוחר מוונציה", הוא תרגום של "יסכה". המחזה השייקספירי הוא התיעוד המוקדם ביותר לשם זה, אם כי לא ברור אם שייקספיר טבע אותו, או שזהו עיוות קל של התעתיק שהיה מקובל עבור "יסכה" במהדורות אבודות של המקרא באנגלית. "ג'סיקה" הפך לפופולרי מאוד: בין היתר, בשנות השמונים והתשעים הוא היה השם הנפוץ ביותר לילדות בארצות הברית. רש"י בראשית יא, כט משה דוד קאסוטו, פירוש על ספר בראשית, ירושלים, מאגנס, 1975, עמ' 189. תלמוד בבלי, מסכת סנהדרין, דף ס"ט, עמוד ב'; תלמוד בבלי, מסכת מגילה, דף י"ד, עמוד א'. יוסף בן מתתיהו, קדמוניות היהודים: ספר ראשון, ירושלים, מוסד ביאליק, 2002, עמ' 17. יונתן גרוסמן, אברהם: סיפורו של מסע, תל אביב, ידיעות אחרונות, 2014, עמ' 27-25
ילדי בית העץ

האם התכוונתם ל... ילדי בית העץ (מיזם מוזיקלי) – מיזם מוזיקלי לילדים של האחים יאיא ורן כהן אהרונוב, הכולל ארבעה אלבומים (נכון לאמצע שנת 2023) ילדי בית העץ (סדרת טלוויזיה) – סדרה קומית לילדים המבוססת על המיזם המוזיקלי. משודרת בטלוויזיה החינוכית, בכיכובם של קובי פרג' (בעונות 1–2), יניב ביטון (בעונות 3-4), רוני הדר וילדים
פטוצ'יני אלפרדו

פטוצ'יני אלפרדו (איטלקית: Fettuccine Alfredo) היא מאכל מפורסם מהמטבח האיטלקי, של פסטה טרייה מסוג פטוצ'יני מוקפצת ברוטב שמרכיביו העיקריים הם חמאה וגבינת פרמזן. המנה הומצאה ברומא בשנת 1914 על ידי המסעדן והשף אלפרדו די ללו, בהתבסס על מנה הידועה בכינוייה Fettuccine al burro (פטוצ'יני בחמאה), אשר נוספת לפטוצ'יני הן לפני שמניחים את הפסטה והן לאחר מכן (שיטה המכונה doppio burro - "חמאה כפולה"). המתכון שהומצא על ידי די ללו כלל הכפלת כמות החמאה ועל כן מכונה המנה המקורית שהוכנה על ידי דה ללו Maestosissime fettuccine al triplo burro (פטוצ'יני בשלוש פעמים חמאה)[דרוש מקור]. המנה הפכה מאוד פופולרית, וידוענים רבים פקדו את מסעדתו של דה ללו, בהם מרי פיקפורד ודאגלס פיירבנקס אשר טעמו את המנה בירח הדבש שלהם ב-1927. בשובם לארצות הברית הם ביקשו שיכינו להם את המנה וכך הפכה פופולרית בארצות הברית אף יותר מאשר באיטליה. השם "פטוצ'יני אלפרדו" מקובל ברחבי העולם אך לא באיטליה עצמה, בה מכנים את המנה לפי שמה המקורי "פטוצ'יני בחמאה" או "פטוצ'יני בחמאה ופרמזן". במקומות שונים בעולם נהוג להעשיר את המנה על ידי הוספת עוף, חסילונים או (במיוחד בישראל) פטריות. מדיה וקבצים בנושא פטוצ'יני אלפרדו בוויקישיתוף מסעדת אלפרדו ברומא Sarah - Curious Cuisiniere, Authentic Fettuccine Alfredo, Curious Cuisinière, ‏20.6.23
טריגווי תורהלסון

טריגווי תורהלסון (באיסלנדית: Tryggvi Þórhallsson;‏ 9 בפברואר 1889 – 31 ביולי 1935) היה ראש ממשלת איסלנד בין השנים 1927 – 1932. טריגווי תורהלסון היה בנו של הבישוף תורהל ביירנסון. הוא למד תאולוגיה והוסמך ככומר ב-1913. הוא שימש ככומר בבורגרפירדי שבמערב איסלנד עד 1916, אז עבר לרייקיאוויק, שם התקבל למשרת פרופסור חבר לתאולוגיה באוניברסיטת איסלנד ובמשרה זו החזיק במשך עשר שנים. ב-1923 הוא נבחר לאלת'ינגי (הפרלמנט האיסלנדי) מטעם המפלגה הפרוגרסיבית. ב-1927 הוא נבחר לתפקיד מנהיג המפלגה הפרוגרסיבית ולתפקיד ראש ממשלת איסלנד וכיהן בתפקיד עד 1932. ב-1931, טרם הוגשה נגד ממשלתו הצעת אי-אמון, הוא פיזר את האלת'ינגי. בבחירות שהתקיימו לאחר מכן זכתה המפלגה הפרוגרסיבית ב-35% מהקולות בלבד, אך הרכיבה ממשלה בראשותו של אאוסגייר אאוסגיירסון. ב-1934 פרש תורהלסון מהחיים הפוליטיים ושנה לאחר מכן מת. מדיה וקבצים בנושא טריגווי תורהלסון בוויקישיתוף מידע אודותיו מאתר האלת'ינגי (הפרלמנט האיסלנדי) (באיסלנדית)
תרגום יונתן בן עוזיאל

תרגום יונתן בן עוזיאל הוא תרגום של ספרי הנביאים בתנ"ך, לשפה הארמית. התרגום כתוב בנוסח ארמית גלילית, ועל כן מעיד על מקום חיבורו – ארץ ישראל. אמנם, כנראה שהתרגום המשיך לעבור עריכה ועיבוד בבבל ובעקבות כך נכנסו אליו מילים וביטויים בארמית בבלית. החוקרים סבורים כי העריכה הסופית של הגרסה שבידינו הסתיימה בבבל במאה ה-7 לספירה; חכמי בבל אף כינו אותו "תרגום שלנו". רוב מהדורות הדפוס של ספרי הנביאים, בהן מהדורת מקראות גדולות, הדפיסו את תרגום יונתן בן עוזיאל לנביאים בצד כל עמוד. התרגום מיוחס, על פי התלמוד, ליונתן בן עוזיאל, תלמידו של הלל הזקן, שקיבלו במסורת מהנביאים חגי, זכריה ומלאכי. בשונה מתרגום אונקלוס, תרגום יונתן מרחיב מעט את התרגום והסגנון ומשלב לעיתים דברי אגדה (אם כי לא בצורה מורחבת כדוגמת תרגום התורה המיוחס ליונתן), אך גם הוא כאונקלוס מרחיק את ביטויי ההגשמה. התרגום לנביאים ראשונים הוא יותר מילולי, ואילו בספרי נביאים אחרונים הוא נושא פן מדרשי. תרגום התורה המיוחס ליונתן תרגום יונתן בן עוזיאל לנביאים וכתובים באתר דעת תלמוד בבלי, מסכת מגילה, דף ג', עמוד א'
התאחדות הכדורגל האוקראינית

התאחדות הכדורגל האוקראינית (באוקראינית: Федерація футболу України; ידועה גם כ"FFU") היא הגוף המנהל את הכדורגל באוקראינה. האיגוד מארגן את ליגת העל האוקראינית, מערכת ליגות הכדורגל במדינה, ואת הנבחרת הלאומית של אוקראינה. מקום מושבה בקייב והיא נוסדה ב-13 בדצמבר 1991. ההתאחדות חברה בפיפ"א משנת הקמתה וחברה באופ"א מאז 1991. מטה ההתאחדות שוכן במבנה המכונה "בית הכדורגל" ונמצא במתחם מרכז הספורט הלאומי אולימפיסקי שבקייב. ב-6 במרץ 1991 ויקטור באניקוב פעל להקמת פדרציית כדורגל אוקראינית, כחלק מהתאחדות הכדורגל הסובייטית ובתחילה הייתה כפופה להתאחדות הסובייטית. לאחר הכרזת העצמאות האוקראינית ב-24 באוגוסט 1991 התאחדות הכדורגל האוקראינית החלה בהליכי היפרדות מעשיים ובתחילת ספטמבר 1991 הוחלט להקים מוסדות ניהול עצמאיים מההתאחדות הסובייטית ובאוקטובר ויקטור באניקוב נפגש עם נשיא אופ"א לנהארט יוהנסון שהבטיח את תמיכתו ובצירוף התאחדות הכדורגל האוקראינית לאופ"א. ב-13 בדצמבר 1991 הוחלט על הקמת התאחדות כדורגל עצמאית. לנשיא הראשון של ההתאחדות נבחר ויקטור באניקוב. ההתאחדות הפכה לגוף הניהולי העיקרי של הכדורגל במדינה והייתה הגוף העיקרי האחראי לארגון יורו 2012 שאוקראינה אירחה יחד עם פולין. סמל ההתאחדות בשנים 1992–2016. סמל הנבחרת מאז 2016 ליגת העל האוקראינית הגביע האוקראיני הסופר קאפ האוקראיני יורו 2012 אתר האינטרנט הרשמי של התאחדות הכדורגל האוקראינית (באוקראינית) התאחדות הכדורגל האוקראינית, ברשת החברתית פייסבוק התאחדות הכדורגל האוקראינית, ברשת החברתית אקס (טוויטר) התאחדות הכדורגל האוקראינית, ברשת החברתית אינסטגרם התאחדות הכדורגל האוקראינית, ברשת החברתית VK התאחדות הכדורגל האוקראינית, סרטונים בערוץ היוטיוב